2023 9 18
LT
Europos Sąjungos oficialusis leidinys
L 229/33
3.
Bet kokį bendrą pirkimą, kuris gali būti vykdomas po 2 dalies a punkto iii papunktyje nurodytų diskusijų, valstybės narės vykdo pagal Europos Parlamento ir Tarybos direktyvos 2014/24/ES (31) 38 bei 39 straipsniuose ir Europos Parlamento ir Tarybos direktyvos 2014/25/ES (32) 56 bei 57 straipsniuose nustatytas taisykles.
23 straipsnis
Krizės padėties aktyvavimas 1.
Laikoma, kad vyksta puslaidininkių krizė, kai:
a) yra didelių sutrikimų puslaidininkių tiekimo grandinėje arba didelių kliūčių prekybai puslaidininkiais Sąjungoje, dėl kurių atsiranda didelis puslaidininkių, tarpinių produktų arba žaliavų ar perdirbtų medžiagų trūkumas, ir b) toks didelis trūkumas trukdytų tiekti, remontuoti arba prižiūrėti ypatingos svarbos sektoriuose naudojamus pagrindinius produktus tokiu mastu, kad tai padarytų didelį žalingą poveikį ypatingos svarbos sektorių veikimui dėl trūkumo poveikio Sąjungos visuomenei, ekonomikai ir saugumui. 2.
Kai Komisija sužino apie galimą puslaidininkių krizę pagal 22 straipsnio 2 dalį, ji įvertina, ar tenkinamos šio straipsnio 1 dalyje nustatytos sąlygos.
Atliekant tą vertinimą atsižvelgiama į galimą teigiamą ir neigiamą krizės padėties poveikį ir pasekmes Sąjungos puslaidininkių pramonei ir ypatingos svarbos sektoriams.
Kai atlikus tą vertinimą gaunama konkrečių ir patikimų įrodymų, Komisija, pasikonsultavusi su Europos puslaidininkių taryba, gali pasiūlyti Tarybai aktyvuoti krizės padėtį. 3.
Taryba krizės padėtį gali aktyvuoti kvalifikuota balsų dauguma Tarybos įgyvendinimo aktu.
Krizės padėties trukmė nurodoma įgyvendinimo akte ir negali viršyti 12 mėnesių.
Komisija reguliariai ir bet kuriuo atveju ne rečiau kaip kas tris mėnesius praneša Europos puslaidininkių tarybai ir Europos Parlamentui apie krizės padėtį. 4.
Prieš baigiantis krizės padėties aktyvavimo laikotarpiui, Komisija įvertina, ar tikslinga pratęsti krizės padėtį.
Kai atlikus tokį vertinimą gaunama konkrečių ir patikimų įrodymų, kad vis dar tenkinamos sąlygos krizės padėčiai aktyvuoti, Komisija, pasikonsultavusi su Europos puslaidininkių taryba, gali pasiūlyti Tarybai pratęsti krizės padėtį.
Taryba gali pratęsti krizės padėtį kvalifikuota balsų dauguma Tarybos įgyvendinimo aktu.
Pratęsimo trukmė turi būti ribojama ir nurodoma Tarybos įgyvendinimo akte.
Komisija gali pasiūlyti vieną kartą ar dažniau pratęsti krizės padėtį, jei tai tinkamai pagrįsta. 5.
Krizės padėties metu Komisija, pasikonsultavusi su Europos puslaidininkių taryba, įvertina, ar tinkama krizės padėtį nutraukti anksčiau.
Jei remianti įvertinimu tai reikėtų padaryti, Komisija gali pasiūlyti Tarybai krizės padėtį nutraukti.
Taryba gali nutraukti krizės padėtį Tarybos įgyvendinimo aktu. 6.
Krizės padėties metu Komisija valstybės narės prašymu arba savo iniciatyva šaukia neeilinius Europos puslaidininkių tarybos posėdžius, kai tai būtina.
(31) 2014 m. vasario 26 d. Europos Parlamento ir Tarybos direktyva 2014/24/ES dėl viešųjų pirkimų, kuria panaikinama Direktyva 2004/18/EB (OL L 94, 2014 3 28, p. 65).
(32) 2014 m. vasario 26 d. Europos Parlamento ir Tarybos direktyva 2014/25/ES dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų, kuria panaikinama Direktyva 2004/17/EB (OL L 94, 2014 3 28, p. 243).